Sotra Sjakklubb har klubbkvelder om torsdagene, hvor det veksles mellom å spille lynsjakk, hurtigsjakk og klassisk sjakk med full betenkningstid. Lyn- og hurtigsjakkturneringene inngikk i klubbens årsmesterskap frem til og med 2010, men fra 2011 ble klubbmesterskapene lagt om slik at lynsjakkturneringene inngikk i klubbens lynsjakkserie, mens hurtigsjakkturneringene inngår i hurtigsjakkserien. De klassiske sjakkpartiene med full betenkningstid inngår i vår- og høstturneringene. Lyn- og hurtigsjakkturneringene er åpen for alle, mens deltakelse i vår- og høstturneringen fordrer medlemskap i Norges Sjakkforbund.